

ومضات قصيره
مثل قطعة فواتح كلبي مدكوك
عليه مكتوب ميت كاتله الشوك
ابداعت امه ومارجعلي ابيش احلفه ابداعتي !!
ألميت ماترجعه أدموع العيون
على العدلين نبجي وماأجونه...!
أذا يومي يمر من غير دمعات ...
أكَول الساتر الله عيوني شتريد ؟؟؟
انت من اطيح بالعثره تكوم ..
دكوم فنك لو طحت من عيني
مامعتاز كلبي جروح وياك
شتظن انت اليتيم بعازة دموع
اليتامه تسطرت تاخذ رزق
واني حتى الراس ما مسحوا علي
بعتني بسوك بي شرايةبس شمات.. واحنه بعز فقرنة ونستحي نبيعك.
زغير عني كالو مانماشيه
الله اشكد جبير ويمشي وياي
اذا لاسامح الله خذو کردستان
خارطة العراق شلون نرسمهة
اجيتج يمه جايب جنطتي وياي
المعلمه تكول خلي امك تقريك
انتقلت لرحمة الله شعندك وياي .
هم تريد تاخذ رحمة الله ؟
ظلمة وخيط اسود وابره عد عميان
الجرح بجفاك صدكَ هيج يتخيط
طفل ماتت امه وشافهة بطيف
كعد فرحان يصرخ امي عدله
اطش الماي لو رايد تروح السوك *
شطشلك حاير بيوم التسافر
اصنعلك من جهنم سور حول البال
خاطر تحترك لمن تجي ابالي